ഒരു നൂറ്റാണ്ടിനു ശേഷം റഷ്യയില് ആദ്യ രാജവിവാഹം കമ്മ്യുണിസ്റ്റ് വിപ്ലവത്തില് വേരുപിഴുത സര് ചക്രവര്ത്തിമാരുടെ പിന്ഗാമിയുടെ വിവാഹത്തിന് എത്തിയത് യൂറോപ്പിലെ രാജപ്രതിനിധികള് റൊ മണോവ് രാജവംശത്തിന്റെ വേരറുത്ത 1917ലെ ബൊള്ഷെവിക് വിപ്ലവത്തിനു ശേഷം ഇതാദ്യമായി ആ വംശത്തില് ഒരു ആഡംബര വിവാഹം റഷ്യയില് വെച്ചു നടന്നു. യൂറോപ്പിലങ്ങോലമിങ്ങോളമുള്ള പുരാതന രാജവംശങ്ങളുടെ പ്രതിനിധികള് പങ്കെടുത്ത ആഡംബര വിവാഹം ഇന്നലെയായിരുന്നു നടന്നത്. പഴയ റഷ്യന് സാമ്രാജ്യത്തിന്റെ തലസ്ഥാനമായിരുന്ന സെയിന്റ് പീറ്റേഴ്സ്ബര്ഗിലെ സെയിന്റ് ഐസക്ക് കത്തീഡ്രലില് വച്ചായിരുന്നു വിവാഹം. റഷ്യന് പ്രഭുവായ ജോര്ജ്ജ് റൊമണോവ് തന്റെ ദീര്ഘകാല പെണ്സുഹൃത്തായ ഇറ്റാലിയന് വബ്നിത റെബെക്ക ബെറ്റാറിനിയെയാണ് ഈ രാജവിവാഹത്തിലൂടെ സ്വന്തമാക്കിയത്. 40 കാരനായ റൊമണൊവും 39 കാരിയായ് റെബേക്കയും കഴിഞ്ഞ കൃസ്ത്മസ്സ് കാലത്തായിരുന്നു വിവാഹിതരാകുവാന് തീരുമാനിച്ചത്. ജോസഫൈന് ചക്രവര്ത്തിനിയുടെയും നെപ്പോളിയന്റെയുമൊക്കെ ആഭരണങ്ങള് രൂപകല്പന ചെയ്ത്സ്ഥാപനമായ ഷോമെറ്റ് ആയിരുന്നു ഈ വിവാഹത്തിനായി റെബെക്കയുടെ ആഭരണങ്ങള് രൂപകല്പന ചെയ്തത്. സ്പെയിനിലെ സോഫിയ രാജ്ഞി, ലൈക്കെന്സ്റ്റീനിലെ റുഡോള്ഫ് രാജകുമാരനു ടില്സിം രാജകുമാരിയും, ബള്ഗേറിയയിലെ മുന് രാജാവും രാജ്ഞിയും, തുടങ്ങി യൂറോപ്പിലെ പ്രധാന രാജവംശങ്ങളുടെ പ്രതിനിധികള് പങ്കെടുത്ത വിവാഹ ചടങ്ങില് വരന്റെ മാതാവ് മറിയ വ്ളാഡിമിര്നോവ പ്രഭ്വിയും പങ്കെടുത്തിരുന്നു. കത്തീഡ്രലില് നടന്ന മതപരമായ വിവാഹ ചടങ്ങുകള്ക്ക് ശേഷം റഷ്യന് മ്യുസിയം ഓഫ് എത്നോഗ്രാഫിയില് വെച്ച് ആഘോഷങ്ങളും നടന്നു. റഷ്യന് വിപ്ലവത്തിന്റെ വിജയത്തെ തുടര്ന്ന് രാജ്യത്തുനിന്നും നിഷ്കാസിതരായ രാജകുടുംബം പിന്നീട് 1990 കളിലായിരുന്നു തിരിച്ചെത്തുന്നത്. തിരിച്ചെത്തിയ കുടുംബം ആദ്യം താമസത്തിനായി തെരഞ്ഞെടുത്തത് സെയിന്റ് പീറ്റേഴ്സ് ബര്ഗ് ആയിരുന്നു. അതുകൊണ്ടാണ് ഇവിടെവെച്ചു തന്നെ വിവാഹം നടത്താന് തീരുമാനിച്ചതെന്ന് റൊമണോവ് പറഞ്ഞു. റഷ്യന് സാമ്രാജ്യത്തിന്റെ അനന്തരാവകാശിയായ വ്ളാഡിമിര്നോവ റൊമണൊവിന്റെ മകനായി മാഡ്രിഡിലായിരുന്നു റൊമണോവ് ജനിച്ചത്. 1918ല് ബൊള്ഷെവിക്കുകള് വിചാരണ നടത്തി കൊലചെയ്ത അവസാനത്തെ സാര് ചക്രവര്ത്തി നിക്കോളാസ് രണ്ടാമന്റെ അര്ദ്ധസഹോദര്ന്റെ പേരക്കുട്ടിയാണ് മരിയ വ്ളാഡിമിര്നോവ പ്രഭ്വി. നിക്കോളാസ് രണ്ടാമനോടൊപ്പം അദ്ദേഹത്തിന്റെ പത്നിയേയും അഞ്ച് കുട്ടികളേയും ബൊള്ഷെവിക്കുകാര് കൊന്നിരുന്നു. ബ്രിട്ടീഷ് രാജകുടുംബം ഉള്പ്പടെ യൂറോീപ്പിലെ പ്രധാന രാജവംശങ്ങളുമായി ബന്ധമുള്ളതാണ് റൊമണോവ് രാജവംശം. ജോര്ജ്ജ് റൊമണോവ്, ഓക്സ്ഫോര്ഡില് നിന്നും ബിരുദമെടുത്തശേഷം ഏറെക്കാലം ഫ്രാന്സിലായിരുന്നു താമസിച്ചിരുന്നത്. ബ്രസ്സല്സില് വച്ചാണ് ബെറ്റരിനിയെ കണ്ടുമുട്ടുന്നത്. അവിടെ യൂറോപ്യന് പാര്ലമെന്റില് ജോലിചെയ്യുന്നതിനിടയിലായിരുന്നു ഇരുവരും കണ്ടുമുട്ടിയത്. കഴിഞ്ഞ വര്ഷം ഓര്ത്തഡോക്സ് സഭയിലേക്ക് മാറിയ ബെറ്റാരിനി, തന്റെ പേര് വിക്ടോറിയ റൊമണോവ എന്നാക്കി മാറ്റുകയും ചെയ്തിരുന്നു. Stories you may Like